Állampolgársági eskütétel


Ügyleírás
A honosítási okiratot az állampolgársági ügyekben eljáró szerv a kiállításától számított 15 napon belül megküldi a kérelmező által megjelölt település szerinti illetékes polgármesternek, vagy a magyar konzuli tisztviselőnek
A honosítási okirat megérkezését követő 30 napon belül az anyakönyvvezető értesíti a kérelmezőt az állampolgársági eskü vagy fogadalom letételének időpontjáról és helyéről.
A honosítási okirat kiállításától számított egy éven belül esküt vagy fogadalmat kell tenni.

Az eljárás jogi alapja
- a magyar állampolgárságról szóló 1993. évi LV. törvény
- a magyar állampolgárságról szóló 1993. évi LV. törvény végrehajtására kiadott 125/1993. (IX.22.) Korm.rendelet

